b"\n_START_ARTICLE_\nDiego Roberto God\xc3\xadn Leal\n_START_SECTION_\nBiografia\n_START_PARAGRAPH_\nS'inici\xc3\xa0 en la sisena divisi\xc3\xb3 del club Defensor Sporting, i despr\xc3\xa9s pass\xc3\xa0 l'any 2003 al Club Atl\xc3\xa9tico Cerro, de la primera divisi\xc3\xb3 del futbol uruguai\xc3\xa0. Al seu comen\xc3\xa7ament jugava en la posici\xc3\xb3 de davanter, per\xc3\xb2 despr\xc3\xa9s pass\xc3\xa0 a jugar en la posici\xc3\xb3 de defensa central on tingu\xc3\xa9 el seu millor rendiment. Degut al seu gran joc en Cerro, fou fitxat en el 2006 pel Club Nacional de Football, del seu pa\xc3\xads. El seu debut oficial en Nacional fou el 26 d'agost de 2006 (Nacional 0-Danubi 1, Torneig Apertura 2006). Amb Nacional, fou campi\xc3\xb3 de la Lligueta Pre-Libertadores 2007, i tamb\xc3\xa9 fou molt important en la campanya Nacional en la Copa Libertadores 2007 on marc\xc3\xa0 dos gols i fou figura de l'equip i del torneig._NEWLINE_El seu fitxatge pel Vila-real Club de Futbol deix\xc3\xa0 de ser rumor i se concret\xc3\xa0 poc despr\xc3\xa9s, en gran part a la baixa de Roberto Ayala que fitx\xc3\xa0 pel Saragossa, durant la primera temporada compart\xc3\xad equip amb el seu compatriota Sebasti\xc3\xa1n Viera, porter que provenia tamb\xc3\xa9 del Club Nacional de Football._NEWLINE_Despr\xc3\xa9s d'intensos rumors durant l'estiu 2010, es formalitz\xc3\xa0 el seu fitxatge per l'Atl\xc3\xa9tico de Madrid._NEWLINE_El 27 d'agost de 2009 jug\xc3\xa0 com a titular el partit de la Supercopa d'Europa 2010 en qu\xc3\xa8 l'Atl\xc3\xa9tico de Madrid es va enfrontar a l'Inter de Mil\xc3\xa0, i va guanyar el t\xc3\xadtol, per 2 a zero. _NEWLINE_El 31 d'agost de 2012 fou titular en el partit que decidia la Supercopa d'Europa 2012, contra el Chelsea FC a M\xc3\xb2naco, i que l'Atl\xc3\xa9tico de Madrid guany\xc3\xa0 per 4 a 1.\n_START_SECTION_\nInternacional\n_START_PARAGRAPH_\nEl seu debut en la Selecci\xc3\xb3 uruguaiana fou el 26 d'octubre de 2005 en un amist\xc3\xb3s contra M\xc3\xa8xic en Guadalajara. Ha sigut convocat per a 12 partits internacionals amb la Selecci\xc3\xb3 uruguaia, sota la direcci\xc3\xb3 t\xc3\xa8cnica d'Oscar Tab\xc3\xa1rez, marcant en dos oportunitats. Tamb\xc3\xa9 particip\xc3\xa0 en la Copa Am\xc3\xa8rica 2007 i en la Copa del m\xc3\xb3n 2010_NEWLINE_El 31 de maig de 2014 va entrar a la llista definitiva de seleccionats per disputar la Copa del M\xc3\xb3n de Futbol de 2014 al Brasil."